178. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. Β2/61/2651 της 21/30 Δεκ. 1983 (ΦΕΚ Β΄ 769) Καταβολή των εισφορών για την αναγνώριση χρόνου υπηρεσίας των Δημοσίων Υπαλλήλων και υπαλλήλων Ο.Τ.Α., Ν.Π.Δ.Δ. και Οργανισμών ως χρόνου ασφάλισης στα Ασφαλιστικά Ταμεία κύριας ασφάλισης σύμφωνα με την παρ. 2 του άρθρ. 85 του Α.Ν. 1854/51 όπως αντικαταστάθηκε από το άρθρ. 4 του νόμ. 1405/83. Έχοντας υπόψη: Τις διατάξεις του άρθρ. 85 του Α.Ν. 1854/51 (άρθρ. 85 του Π.Δ. 1041/79) όπως τροποποιήθηκαν με τις διατάξεις της παρ. 1 του άρθρ. 4 του νόμ. 1405/83 «Επέκταση της διαδοχικής ασφάλισης στους εργαζομένους που μετακινούνται από τον ιδιωτικό τομέα στο δημόσιο τα νομικά πρόσωπα δημοσίου δικαίου (ν.π.δ.δ.) και τους οργανισμούς Τοπικής αυτοδιοίκησης (Ο.Τ.Α.) και αντίστροφα και άλλες διατάξεις καθώς και τις διατάξεις των άρθρ. 5 και 6 του ίδιου νόμου και την αριθ. 0548/382/1983 κοινή απόφαση του Πρωθυπουργού και του Υπουργού Οικονομικών, για την ανάθεση αρμοδιοτήτων στους Υφυπουργούς Οικονομικών, αποφασίζουμε: «1.Οι ασφαλιστικές εισφορές που προβλέπονται από τις διατάξεις του άρθρ. 85 του Α.Ν. 1854/1951 όπως αντικαταστάθηκαν με την παρ. 1 του άρθρ. 4 του Νόμ. 1405/1983 υπολογίζονται με βάση το ποσοστό ασφάλισης του κλάδου συντάξεων του Ι.Κ.Α. και του βασικού μισθού του βαθμού ή του μισθολογικού κλιμακίου που φέρει ο υπάλληλος κατά την έξοδό του από την υπηρεσία (ή που αντιστοιχεί στον κλάδο και στα έτη υπηρεσίας τα οποία επιθυμεί ν’ αναγνωρίσει), προσαυξανόμενου με το επίδομα χρόνου υπηρεσίας, την Α.Τ.Α. και το επίδομα εξομάλυνσης, όπως αυτά ισχύουν κάθε φορά κατά το χρόνο υποβολής της αίτησης». Η παρ. 1, που είχε αντικατασταθεί από τις Φ.61/2023/2985/(ΦΕΚ Β΄ 520), 2114/οικ. 465/1988 (ΦΕΚ Β΄ 128) όμοιας Απόφασης, αντικαταστάθηκε και πάλι ως άνω από την παρ. 1 της Φ.4/οικ. 741/12-29 Μαρτ. 1990 (ΦΕΚ Β΄ 206) όμοια Απόφ. Υπ. Οικονομικών και Υγείας, Πρόνοιας και Κοινων. Ασφαλίσεων. Σύμφωνα δε με την παρ. 2 άνω Απόφ. Φ.4/οικ. 744/1990, οι διατάξεις της άνω παρ. 2 έχουν εφαρμογή μετά από αίτησή τους και για όσους έχουν αναγνωρίσει χρόνο δημοσίας υπηρεσίας πριν από την έναρξη ισχύος της απόφασης αυτής. 2.Η εξόφληση της οφειλής των ασφαλισμένων και συνταξιούχων προς τα Ασφαλιστικά Ταμεία κύριας ασφάλισης για την κατά τ’ ανωτέρω αναγνώριση θα γίνεται είτε εφάπαξ οπότε παρέχεται έκπτωση 10% είτε σε 48 ισόποσες μηνιαίες δόσεις. Το ποσό της κάθε μιας δόσης δεν μπορεί να είναι μικρότερο από 2000 δραχμές ούτε μεγαλύτερο του 1/5 της σύνταξης προκειμένου για συνταξιούχους επιμηκυνομένου ανάλογα στην περίπτωση αυτή του αριθμού των δόσεων. 3.Η πρώτη δόση καταβάλλεται μέσα στον επόμενο μήνα από τη κοινοποίηση στον ενδιαφερόμενο της απόφασης αναγνώρισης του χρόνου. Προκειμένου για συνταξιούχους η πρώτη δόση παρακρατείται από τη σύνταξή τους από τη χρονολογία αύξησης της σύνταξης. 4.Σε περίπτωση που δεν εξοφληθεί η δόση μέσα στο μήνα που ανάγεται προσαυξάνεται το ποσό αυτής από την πρώτη του αμέσως επόμενου μήνα με 1% για κάθε δεκαήμερο καθυστέρησης. 5.Αν ο ασφαλισμένος συνταξιοδοτηθεί πριν από την εξόφληση ολόκληρου του οφειλόμενου ποσού εξαγοράς το υπόλοιπο του ποσού της οφειλής εξοφλείται με παρακράτηση από τη μηνιαία σύνταξη σύμφωνα με τα οριζόμενα στο δεύτερο εδάφιο της παρ. 2. 6.Αν ο συνταξιούχος αποβιώσει πριν από την εξόφληση της οφειλής οι υπόλοιπες δόσεις παρακρατούνται από την σύνταξη των προσώπων στα οποία μεταβιβάζεται η σύνταξη σύμφωνα με τα οριζόμενα στην παρ. 2. 179.ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ,  ΟΙΚΟΝΟΜΙΚΩΝ, ΚΟΙΝ. ΑΣΦΑΛΙΣΕΩΝ  ΚΑΙ ΕΜΠΟΡ. ΝΑΥΤΙΛΙΑΣ Αριθ. Γ. 854/65/Μ13/3-36 της 26 Ιαν./7 Φεβρ. 1984 (ΦΕΚ Β΄ 56) Υπολογισμός της Α.Τ.Α. των συντάξεων και βοηθημάτων του Δημοσίου σε νέα διευρυμένα κλιμάκια. Έχοντας υπόψη: 1.Την κοινή υπουργική απόφαση αριθ. Γ691/127/Μ13/3-36/25.1.1982, που κυρώθηκε με το άρθρ. 9 του Νόμ. 1282/1982 (ΦΕΚ 110), με την οποία χορηγήθηκε διορθωτικό ποσό και καθιερώθηκε το σύστημα της Αυτόματης Τιμαριθμικής Αναπροσαρμογής (Α.Τ.Α.) των συντάξεων και βοηθημάτων του Δημοσίου κλπ. 2.Το Πρ. 406/114/23.1.84 έγγραφο της Δ/νσης Τιμών και Εισοδημάτων του Υπουργείου Εθνικής Οικονομίας για τη χορήγηση ΑΤΑ για το 1984 στους Δημόσιους Υπαλλήλους και τους συνταξιούχους του Δημοσίου στα πλαίσια της Εισοδηματικής πολιτικής για το 1984, αποφασίζουμε: (Αντί για τη σελ. 90,789(γ) Σελ. 90,789(δ) Τεύχος ΙΒ-9-1 - ΙΒ 9-2 Σελ. 91 Πολιτικές και Στρατιωτικές Συντάξεις 29.Β.α.178-179 1.Από 1ης Ιαν. 1984 για την Αυτόματη Τιμαριθμική Αναπροσαρμογή των συντάξεων και βοηθημάτων του Δημοσίου, το ποσοστό μεταβολής του δείκτη τιμών καταναλωτή, που προβλέπε ται από την πιο πάνω απόφαση, θα κλιμακώνεται ανάλογα με το ύψος της μηνιαίας σύνταξης ή του βοηθήματος, όπως προσδιορίζονται στην παρ. 8 της ανωτέρω απόφασης, ως εξής: α)Για σύνταξη ή βοήθημα ή τμήμα αυτών μέχρι 50.000 δρχ. θα υπολογίζεται ολόκληρο το ποσοστό μεταβολής του δείκτη. β)Για το τμήμα της σύνταξης ή βοηθήματος από 50.001 δρχ. μέχρι 75.000 δρχ. θα υπολογίζεται το 1/2 του ποσοστού μεταβολής του δείκτη. γ)Για το τμήμα της σύνταξης ή βοηθήματος από 75.001 δρχ. μέχρι 100.000 δρχ. θα υπολογίζεται το 1/4 του ποσοστού μεταβολής του δείκτη. δ)Για το τμήμα της σύνταξης ή του βοηθήματος από δρχ. 100.001 και άνω δεν θα παρέχεται καμία τιμαριθμική αναπροσαρμογή. 2.Με την παραπάνω κλιμάκωση θα προσδιορισθεί και η Α.Τ.Α. που αναφέρεται στο τετράμηνο Σεπτεμβρίου-Δεκεμβρίου 1983. 3.Η απόφαση αυτή θα εφαρμοσθεί ανάλογα και για συντάξεις που δεν καταβάλλονται από το Δημόσιο, διέπονται όμως από τις ίδιες διατάξεις, είτε κατά παραπομπή σε όσα ισχύουν με τις συντάξεις των δημόσιων υπαλλήλων, είτε με ιδιαίτερα νομοθετήματα που περιλαμβάνουν παρόμοιες διατάξεις. Η άνω απόφαση κυρώθηκε με το άρθρ. 10 Νόμ. 1518/1985 (ΦΕΚ Α΄ 30), (κατωτ. αριθ. 182). 